มติ กมธ. ปรับลดงบปี 64 เกือบ 3.2 หมื่นลบ. พิจารณารายการแปรญัตติต่อบ่ายนี้
มติ กมธ. ปรับลดงบปี 64 เกือบ 3.2 หมื่นลบ. พิจารณารายการแปรญัตติต่อบ่ายนี้
มติ กมธ. ปรับลดงบปี 64 เกือบ 3.2 หมื่นลบ. พิจารณารายการแปรญัตติต่อบ่ายนี้
1 ก.ย. 2563

นายยุทธพงศ์ จรัสเสถียร ส.ส.มหาสารคาม พรรคเพื่อไทย ในฐานะโฆษกคณะกรรมาธิการ (กมธ.) วิสามัญพิจารณางบประมาณรายจ่ายประจำปีงบประมาณ 2564 กล่าวว่า หลังจากคณะอนุ กมธ.ชุดต่างๆ ทั้ง 8 คณะได้สรุปรายงานผลการปรับลดงบประมาณต่อ กมธ.งบฯ เสร็จสิ้นแล้ว
ที่ประชุม กมธ.งบฯ มีมติปรับลดงบประมาณรวมทั้งสิ้น 31,965 ล้านบาท โดยคณะอนุ กมธ.ครุภัณฑ์ ไอซีที รัฐวิสาหกิจ และทุนหมุนเวียน ที่ตัดงบซื้อเรือดำน้ำ 2 ลำนั้นถูกปรับลดงบลงไปราว 4,501 ล้านบาท
โดยช่วงบ่ายวันนี้ (1 ก.ย.63) ที่ประชุม กมธ.งบฯ จะพิจารณารายการแปรญัตติเพิ่มและเปลี่ยนแปลงงบประมาณ ซึ่งจะมีรายการสำคัญที่ทางรัฐบาลแปรญัตติขอเพิ่มงบประมาณเข้ามา คือ งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อโควิด-19 จำนวน 30,000 ล้านบาท